Page:King Alfred's Old English Version of Boethius' De Consolatione Philosophiae.djvu/63

VII. § 2] ongieten hæbbe, þonn[e nis þe n]oh[t] swiðor þonne ðæt ꝥ þu fo[rloren hæfst þ]a woruldsælða þe þu [ær hæfdest, ⁊ geo]mrast nu forðæm þe hio [o]nhwyrfed is. Ic ongiete genoh sweotule þa woruldsælða mid swiðe monigre swetnesse swiðe lytelice oleccað þæm modū ða hie on last willað swiþost beswican; ⁊ þonne æt nihstan, þonn[e hy] læs[t] wenað, hi on ormodnesse forlætað on þæm mæstan sare. Gif þu [n]u witan wilt hwonan hi cumað, þonne meaht þu ongietan ꝥ hi cumað of woruldgidsunga. Gif þu þonne heora þeawas witan wilt, þonne meaht þu ongietan hie ne beoð nanū men getreowe. Be þæm þu meaht ongietan ðæt þu þær nane myrhðe on næfdest *[ða þa þu hie hæfdest, ne eft nane ne forlure þa] ða þu hi forlur[e. Ic wende ꝥ ic þe] geo gelæred hæfde [ꝥ þu hi oncnawa]n cuðe, ⁊ ic wisse ꝥ [þu hi onscune]dest ða ða þu hi hæfdest, ðeah þu hiora bruce. Ic wisse þæt ðu mine cw[id]as wið hiora willan oft sædest, ac [ic] wat ꝥ nan gew[una] ne m[æg] nanum men bion onwend[ed ꝥ] ꝥ mod ne sy be sumū [dæle onstyred]. Forðæm þu [e]art eac [nu of pinre s]tilnesse ahworfen.

§ ii. Eala [Mod, hwæt be]wearp þe on ðas care ⁊ on þas g[no]rnunga? Wenst þu ꝥ hit hwat niwes sie oþþe hwathwugu ungewunelices ꝥ þe on becumen is, swelce oþrum monnū ær ꝥ ilce ne eglede? Gif þu þonne wenst hit on þe gelong sie [ꝥ] ða woruldsælða on ðe swa onwenda sint, þonne eart ðu on gedwolan, ac swylce hiora þea[w]as sint; hi beheoldon on ðe hiora agen gecynd, ⁊ on hiora wandlunga hy gecyðdon hiora unfæstrædnesse. Swylce hi wæron rihte ða hi ðe mæst geolectan swilce hi nu sindon, þeah ðe hi ðe liolcen ⁊ on þa leasan sælða. Nu ðu hæfst ongiten ða wanclan *[''truwa þæs blindan lustes. Þa triowa''